সিলেট, ১৯ জুন (শীর্ষ নিউজ ডটকম): ঢাকা বিশ্ববিদ্যালয়ের শিক্ষক রুমানা মঞ্জুরের স্বামী হাসান সাঈদ সুমনের দৃষ্টান্তমূলক শাস্তির দাবিতে মানববন্ধন করেছে শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক সমিতি এবং ছাত্রীহল। আজ রোববার বিশ্ববিদ্যালয়ের কেন্দ্রীয় গ্রন্থাগারের সামনে এ কর্মসূচি পালন করা হয়। কর্মসূচি থেকে রুমানার পরিবারের নিরাপত্তা নিশ্চিত করার পাশাপাশি অপরাধী ও অপরাধে  সহায়তাকারীদের আইনের আওতায় আনার দাবি জানানো হয়।